
Περιληπτική Περιγραφή.

Χαρακτήρας:

• Παγκόσμιο ντεμπούτο ενός πρωτότυπου μοντέλου BMW X στη μικρομεσαία premium κατηγορία.

• Η BMW, ιδρυτής της κατηγορίας Sports Activity Vehicle, επεκτείνει σταθερά τη γκάμα μοντέλων της BMW X.

• Γνήσια μεταφορά των χαρακτηριστικών και της σχεδιαστικής γλώσσας μιας  BMW X σε μία νέα κατηγορία οχημάτων. Σχεδιαστική μελέτη που εκφράζει με σαφήνεια - και μόνο μέσω της σχεδίασης - σύγχρονο στυλ, ευελιξία, πολυμορφικότητα και ανώτερη ποιότητα.

• Σαν μία καινοτομική φιλοσοφία αυτοκινήτου στη μικρομεσαία premium κατηγορία, η BMW Concept X1 ορίζει πρότυπα εξεζητημένης κομψότητας, μοντέρνου στυλ και πολλαπλής λειτουργικότητας.

• Η BMW Concept X1 προσφέρει άφθονα περιθώρια για άμεσες λύσεις αυτοκίνησης, δηλώνοντας το lifestyle ενός μοντέρνου και δραστήριου target group. Πολυάριθμες λεπτομέρειες στο Concept Car δίνουν το στίγμα για τη δημιουργία ενός κατάλληλου μοντέλου παραγωγής μέσα σε ένα χρόνο.

Σχεδίαση εξωτερικού:

• Τυπικά χαρακτηριστικά BMW X σε συνδυασμό με ελκυστικές, κομψές αναλογίες. Αυτό και μόνο προσφέρει στη BMW Concept X1 μία μοναδικότητα στη γκάμα μοντέλων BMW X.

• Το εντυπωσιακό εμπρός τμήμα εκφράζει σαφώς το στιβαρό και δυναμικό χαρακτήρα του αυτοκινήτου, δίνοντας έμφαση στο γνήσιο πλάτος του. Μια ποδιά προστασίας πατώματος σε διαφορετική απόχρωση δίνει πρόσθετη έμφαση στο φαρδύ μετατρόχιο.

• Η BMW Concept X1 φέρει δύο στρογγυλούς προβολείς κομμένους στο πάνω τμήμα, σε τυπικό στυλ BMW, μαζί με ένα λευκό οριζόντιο κάλυμμα στο πάνω τμήμα. Η θέση των προβολέων και των φώτων ομίχλης θυμίζει τη φυσιογνωμία με τα τρία μάτια, των άλλων μοντέλων BMW X.

• Έξι καμπύλες γραμμές και οι τρισδιάστατες πτυχές καθορίζουν τη σχεδίαση του καπό του κινητήρα αποπνέοντας μία έντονη αίσθηση δυναμικών επιδόσεων. Οι εσωτερικές γραμμές συγκλίνουν έντονα προς τα εμπρός, προς τη μάσκα BMW, ενώ οι εξωτερικές γραμμές συνεχίζονται και πάνω πλευρικά τμήματα.

• Μέσω του κέντρου βάρους που τοποθετείται ορατά στο κέντρο, της μικρής απόστασης μεταξύ εμπρός άξονα και τιμονιού, και των σχεδόν τετράγωνων θόλων τροχών, το προφίλ της BMW Concept X1 παραπέμπει σε άλλα μοντέλα BMW X. Μαύρα πλαίσια αμαξώματος από ειδικό, ανθεκτικό, συνθετικό υλικό υπογραμμίζουν τον σαφή προσανατολισμό προς τους τροχούς. Οι στιβαρές, ασημί ράγες οροφής εκτείνονται πολύ προς τα πίσω, ώστε σε συνδυασμό με την πίσω αεροτομή να καθορίζουν τη γραμμή της οροφής.

• Χαρακτηριστικό πίσω άκρο με πίσω φωτιστικά σώματα σχήματος L που διασφαλίζουν ένα ομοιόμορφο αποτέλεσμα φωτισμού χάρη στις λυχνίες LED. Έντονα κεκλιμένο, το πίσω παρμπρίζ προσφέρει στη BMW Concept X1 μία πραγματικά σπορ αίσθηση, με τις οριζόντιες γραμμές να δίνουν έμφαση στο γνήσιο πλάτος του αυτοκινήτου.

• Σαν ένα ειδικό σχεδιαστικό χαρακτηριστικό, αποκλειστικό γι’ αυτό το μοντέλο, τρισδιάστατα πλαίσια περικλείουν τους προβολείς και τα πίσω φωτιστικά σώματα και βοηθούν στη δημιουργία των ξεχωριστών γραφικών των πλαϊνών παραθύρων.

Το Πρώτο Sports Activity Vehicle στη Μικρομεσαία Premium Κατηγορία: BMW Concept X1.

Για μία φορά ακόμα η επιτυχημένη ιστορία μοντέλων BMW X ανοίγει την πόρτα για περαιτέρω έμπνευση στην εξέλιξη καινοτομικών, αυτοκινητιστικών φιλοσοφιών: Η BMW Concept X1 προσφέρει όλη τη συγκίνηση της ευέλικτης και πολυμορφικής αυτοκίνησης εντός και εκτός δρόμου, σε μία νέα κατηγορία οχημάτων.

Παρουσιάζοντας με υπερηφάνεια αυτό το νέο Concept Car, η BMW δίνει μία μικρή γεύση από το πρώτο στον κόσμο Sports Activity Vehicle στην κατηγορία μικρομεσαίων premium αυτοκινήτων.

Και μόνο μέσω της σχεδίασής του, το νέο πρωτότυπο μοντέλο εκφράζει με σαφήνεια όλα τα πλεονεκτήματα και τις αρετές ενός τέτοιου αυτοκινήτου, με τη BMW Concept X1 να δηλώνει έντονη ευελιξία και πολυμορφικότητα μαζί με τις οδηγικές αρετές και την πρακτικότητά της. Παράλληλα, το Concept Car αποκαλύπτει την κομψή φινέτσα του πεντάθυρου και τη μοντέρνα λειτουργία του.

Δημιουργώντας αυτό το μοναδικό Concept Car, η BMW ικανοποιεί τις απαιτήσεις ενός σύγχρονου target group που αναζητά ένα μοντέρνο αυτοκίνητο, κατάλληλο για τις προκλήσεις της καθημερινής οδήγησης, το οποίο ικανοποιεί τις προσωπικές ανάγκες πολλών αγοραστών για ένα ενεργητικό lifestyle και μία ευέλικτη οδηγική εμπειρία. Η BMW Concept X1 εκφράζει αυτή την πολύ ξεχωριστή οδηγική απόλαυση – τυπικό χαρακτηριστικό των μοντέλων BMW X - σε συνδυασμό με ένα υψηλό πρότυπο συνολικής λειτουργικότητας. Τώρα λοιπόν, αυτές οι αρετές, για πρώτη φορά, μεταφέρονται σε ένα όχημα της μικρομεσαίας premium κατηγορίας.

Συνεχείς καινοτομίες στην κατηγορία Sports Activity που ίδρυσε η BMW.

Σαν ιδρυτής της κατηγορίας Sports Activity Vehicle, η BMW έχει ήδη αποδείξει την έξοχη ικανότητά της στη δημιουργία καινοτομικών αυτοκινητιστικών φιλοσοφιών. Πραγματικά, η Γερμανική κατασκευάστρια premium αυτοκινήτων ανέβηκε για πρώτη φορά στην κορυφή της κατηγορίας της το 1999 για την καινοτομική της δεινότητα, με την παρουσίαση της πρώτης γενιάς BMW X5 – μία θέση που η BMW κατέχει ακόμα και σήμερα. Σε μία αγορά όπου μέχρι πρότινος κυριαρχούσαν συμβατικά off-road μοντέλα, η BMW X5, μέσω των έξοχων δυναμικών αρετών της και μόνο, όρισε νέα πρότυπα από την αρχή. Τώρα στη δεύτερη γενιά της, η BMW X5, χάρη στις ανώτερες οδηγικές αρετές, το πρακτικό πνεύμα και την πολυτέλεια εσωτερικού της, εξακολουθεί να αποτελεί πρότυπο μέχρι σήμερα.

Οι υποδειγματικές δυνατότητες που προσφέρονται από αυτή τη νέα κατηγορία οχημάτων επέτρεψαν επίσης στη BMW, σ’ αυτό το πολύ αρχικό στάδιο, να μεταφέρει τα ελκυστικά στοιχεία του SAV σε άλλες κατηγορίες. Με τη μορφή της BMW X3, για παράδειγμα, η έξοχη ευελιξία σε όλων των ειδών τα εδάφη σηματοδότησε επίσης τεράστια επιτυχία σε μια κατηγορία μικρότερη της BMW X5. Πραγματικά, η BMW X3 ήταν το πρώτο και για πολλά χρόνια το μοναδικό όχημα στην κατηγορία από κατασκευαστή premium, με τις παγκόσμιες πωλήσεις της BMW X3 τώρα να ανέρχονται σε πάνω από 500.000 μονάδες.

Η συνεχής επέκταση της γκάμας μοντέλων BMW X είναι ομοίως το αποτέλεσμα της μοναδικής, καινοτομικής δύναμης που προσφέρει η παγκοσμίως πιο επιτυχημένη κατασκευάστρια premium αυτοκινήτων. Η BMW X6 που λανσαρίστηκε φέτος είναι το πρώτο στον κόσμο Sports Activity Coupé που εισέρχεται με επιτυχία στην αγορά. Αυτό το μοναδικό μοντέλο που συνδυάζει τις δυναμικές γραμμές ενός Coupé με την ανώτερη ισχύ και την εκλεπτυσμένη στιβαρότητα μιας BMW X, εξακολουθεί να προβάλλει τις δυναμικές οδηγικές αρετές που ξεκίνησε αρχικά η BMW X5, διατηρώντας ακόμα πιο ξεκάθαρα τη φιλοσοφία της BMW. 
Πραγματικά, για μία φορά ακόμα, η BMW, μέσω της BMW X6, έθεσε τα θεμέλια για ένα ολοκαίνουργιο τύπο οχήματος, προσεγγίζοντας τώρα περισσότερα target groups τα οποία ξεπερνούν σε πωλήσεις τα 1,2 εκατομμύρια μονάδες σε όλο τον κόσμο. Τώρα, όλοι αυτοί οι υποψήφιοι πελάτες θα γοητευτούν και πάλι από το πρωτότυπο μοντέλο BMW X.
Μοντέλα BMW X: μοναδική φιλοσοφία, ανώτερη τεχνολογία, υποδειγματική ποιότητα.

Η παγκόσμια επιτυχία και η μεγάλη απήχηση των μοντέλων BMW X προέρχεται όχι μόνο από την ακριβή και προσανατολισμένη στο target group εξέλιξη αυτής της αυτοκινητιστικής φιλοσοφίας, αλλά και από τη χρήση αντιπροσωπευτικών χαρακτηριστικών BMW σ’ αυτή την κατηγορία. Επομένως, η ιδιαίτερη γοητεία και το μοναδικό στυλ κάθε μοντέλου BMW X συνδυάζονται άριστα με την ασυμβίβαστη premium ποιότητα. 

Τα μοναδικά οδηγικά χαρακτηριστικά ενός μοντέλου BMW X προέρχονται όχι μόνον από τη φιλοσοφία, αλλά και από την παγκόσμια ηγεμονία της BMW στο χώρο των συστημάτων  παραγωγής/μετάδοσης ισχύος. Τελευταίο αλλά πολύ σημαντικό, είναι η τεράστια καινοτομική δύναμη του BMW Group που εκφράζεται άριστα στον εξοπλισμό και στα χαρακτηριστικά των μοντέλων BMW Χ, τα οποία διαθέτουν ανώτερη τεχνολογία αναρτήσεων και συστήματα υποστήριξης οδηγού καθώς και ένα κορυφαίο πρότυπο ασφαλείας και άνεσης.

Ένας ακόμα σημαντικός παράγοντας είναι ότι κάθε μοντέλο BMW X συνδυάζει αυτά τα αποκλειστικά προσόντα με ένα επίπεδο απόδοσης απαράμιλλο στην αντίστοιχη κατηγορία: τα μοντέλα BMW X επιτυγχάνουν γενικά μια ισορροπία επιδόσεων και κατανάλωσης καυσίμου πολύ ανώτερη από εφάμιλλα μοντέλα του ανταγωνισμού. Τέλος, ο μοντέρνος και σύγχρονος χαρακτήρας των μοντέλων BMW X επιβεβαιώνεται από τη σταθερή αξία τους (μεταπώληση), όπως προκύπτει από ανεξάρτητες έρευνες της αγοράς, όπου επαληθεύεται η διαχρονική αξία των BMW X5 και BMW X3 ως μεταχειρισμένων.

Όλα αυτά θέτουν τις βάσεις για την είσοδο της BMW σε ένα άλλο τμήμα της αγοράς, όπου η BMW Concept X1 ήδη αποκαλύπτει τις υπάρχουσες προοπτικές. Το Concept Car εκθέτει χαρακτηριστικά ενός προσεχούς μοντέλου BMW X στην κατηγορία των μικρομεσαίων premium. Και μόνο μέσω της σχεδίασής του, το νέο μοντέλο ανήκει στην οικογένεια BMW X – ενώ ταυτόχρονα λανσάρει ένα ατομικό στυλ, βασισμένο στη γνώριμη σχεδιαστική γλώσσα BMW. Το Concept Car επιβεβαιώνει με σαφήνεια τον ισχυρισμό της BMW να προσφέρει μέγιστη οδηγική απόλαυση και απόδοση, ευελιξία και λειτουργικότητα, καθώς και ασφάλεια, άνεση και ποιότητα και στη μικρομεσαία premium κατηγορία. Και καθώς όλοι αυτοί οι παράγοντες έχουν ήδη μελετηθεί και ληφθεί υπόψη στη BMW Concept X1, εύλογο είναι να κυκλοφορήσει μοντέλο παραγωγής μόλις μέσα σε ένα χρόνο.

BMW X1: αυθεντική μεταφορά της φιλοσοφίας μοντέλων BMW X σε μία νέα κατηγορία οχημάτων.

Ως προς τη σχεδίαση και τα οδηγικά χαρακτηριστικά, όλα τα μοντέλα BMW X φέρουν το χαρακτηριστικό DNA αυτού του είδους οχημάτων, προβάλλοντας όμως μία δική τους, ατομική ερμηνεία της μάρκας και των στοιχείων αυτής της φιλοσοφίας. Έτσι διασφαλίζεται η αυθεντική μετάβαση των αξιών της μάρκας και των χαρακτηριστικών γνωρισμάτων ενός μοντέλου BMW X σε κάθε κατηγορία της αγοράς.

Η BMW Concept X1 φυσικά πληροί αυτό το απαιτητικό πρότυπο. Το Concept Car ξεχωρίζει με σαφήνεια σαν ένα μοντέλο BMW X από κάθε οπτική γωνία, παρά το ότι οι διαστάσεις αμαξώματος είναι μικρότερες από μιας BMW X6, μιας BMW X5, και μιας BMW X3. Ταυτόχρονα, η σχεδίαση του νέου αυτοκινήτου καθιερώνει τυπικά χαρακτηριστικά BMW που και πάλι αντανακλούν τα ιδιαίτερα γνωρίσματα της μικρομεσαίας premium κατηγορίας, αναβαθμίζοντας την εκτίμηση και εικόνα για τα οχήματα αυτά.

Με την παρουσίαση της BMW Concept X1, η BMW αναλαμβάνει πάλι ηγετικό ρόλο και στην μικρομεσαία premium κατηγορία. Για πρώτη φορά, τα χαρακτηριστικά ενός SAV μεταφέρονται αυθεντικά σ’ αυτό το τμήμα της αγοράς, δημιουργώντας τη φιλοσοφία ενός μοντέλου το οποίο, σε αστικό περιβάλλον διασφαλίζει το υψηλότερο δυνατό επίπεδο ελευθερίας και αυθορμητισμού. Πραγματικά, η BMW Concept X1 παρουσιάζει επιλογές αυτοκίνησης πρωτοφανείς για την κατηγορία. Το νέο μοντέλο προσφέρει πολυμορφικότητα και ευελιξία μέσα από συμπαγείς διαστάσεις, επιτυγχάνοντας την κατάλληλη διάσταση της γνήσιας οδηγικής απόλαυσης που χαρακτηρίζει ένα μοντέλο BMW X στην εποχή μας.

Με μήκος 4.457 mm, η BMW Concept X1 είναι 108 mm μικρότερη από τη BMW X3. Το μεταξόνιο της BMW Concept X1, από την άλλη, έχει  μήκος 2.760 mm. Χάρη στις αναλογίες και τις τέσσερις πόρτες σε συνδυασμό με μία μεγάλη πίσω πόρτα, το Concept Car δίνει το στίγμα για μία γνήσια αίσθηση ελευθερίας και ευρυχωρίας. 
Επιπλέον, η αυθεντική σχεδίαση και το σχήμα του αυτοκινήτου μαρτυρά ένα υψηλό επίπεδο λειτουργικότητας που ικανοποιεί όλες τις απαιτήσεις οδηγού και επιβατών στην καθημερινή κυκλοφορία. Τέλος, η BMW Concept X1 συνδυάζει όλα αυτά τα χαρακτηριστικά με τη φινέτσα και αυτοπεποίθηση που αρμόζει σε ένα μοντέλο  premium. Επομένως, και μόνο με αυτές τις αρετές, η BMW Concept X1 προορίζεται να ανοίξει το δρόμο για ένα μοντέρνο τρόπο αστικής μετακίνησης που είναι σαφώς προσανατολισμένος στο μέλλον.

Σχεδίαση εμπρός τμήματος: δυναμικές γραμμές, χαρακτηριστική έμφαση στο πλάτος.

Οι ανάγλυφες γραμμές αναδεικνύουν τη BMW Concept X1 μία πραγματικά άκρως εντυπωσιακή πρόταση στη μικρομεσαία premium κατηγορία, με όλα τα χαρακτηριστικά και τα προσόντα μιας BMW X. Τα εμπρός, πλαϊνά και πίσω τμήματα συγχωνεύονται ομαλά μεταξύ τους, με τις διάφορες επιφάνειες να συνθέτουν ένα αρμονικό σύνολο και τις εντυπωσιακές γραμμές να αποτελούν έναν κομψό συνδετικό κρίκο των ατομικών στοιχείων του αμαξώματος.

Αντιπροσωπευτικά σχεδιαστικά στοιχεία, της μάρκας, τονίζουν περαιτέρω τη χαρακτηριστική εμφάνιση και αίσθηση του αυτοκινήτου, με την κάθετη μάσκα BMW, τους δύο στρογγυλούς προβολείς που είναι κομμένοι στο πάνω τμήμα, τους μεγάλους - σχεδόν τετράγωνους θόλους των τροχών, τη μαύρη λωρίδα γύρω από το κάτω τμήμα του αυτοκινήτου, τη χαρακτηριστική καμπύλη γραμμή κατά μήκος του πλαϊνού τμήματος και τις οριζόντιες γραμμές πίσω να επιβεβαιώνουν σαφώς ότι αυτό το πρωτότυπο αυτοκίνητο είναι ένα γνήσιο μοντέλο Χ της BMW.

Το δυναμικό παράστημα εντός μοντέλου BMW X φαίνεται από τη νέα σχεδίαση του εμπρός τμήματος της BMW Concept X1. Το DNA μιας BMW X αποκαλύπτεται επίσης στο εντυπωσιακό περίγραμμα του καπό του κινητήρα και στη δομή της κάθετης μάσκας BMW με τις πολύ φαρδιές μπάρες να τοποθετούνται μακριά η μία από την άλλη, προς τι εξωτερικές πλευρές της BMW Concept X1, συμβολίζοντας τη φυσική στιβαρότητα του οχήματος.

Μέσω των απότομα κομμένων πάνω τμημάτων, οι γνώριμοι, διπλοί στρογγυλοί προβολείς BMW, προσφέρουν καθαρή ορατότητα και εστίασης, με τα λευκά οριζόντια καλύμματα να επιτείνουν αυτή την οπτική εντύπωση.

Η καινοτομική σχεδίαση των επιφανειών υπογραμμίζει τα εντυπωσιακά χαρακτηριστικά του αυτοκινήτου.

Ένα ακόμα καινοτομικό σχεδιαστικό στοιχείο είναι τα τρισδιάστατα πλαίσια των προβολέων. Αυτό το ιδιαίτερο σχεδιαστικό στοιχείο που υιοθετεί η BMW Concept X1 στα πλαίσια των προβολέων και στα γραφικά των πλαϊνών παραθύρων, υπογραμμίζει τον υψηλό τεχνικό χαρακτήρα των μονάδων των προβολέων με τα διαφανή τους κρύσταλλα. Σαν ένα ακόμα στιλιστικό στοιχείο BMW X, οι προβολείς ομίχλης είναι τοποθετημένοι προς την εξωτερική πλευρά, ακριβώς πάνω από τον αεραγωγό.

Η στιβαρότητα της BMW Concept X1 τονίζεται και από την προστατευτική ποδιά - που παραπέμπει στην  off-road χρήση του αυτοκινήτου, η οποία διαθέτει πολύ προηγμένο και κομψό στυλ χάρη στην ασημί βαφή – ταυτόχρονα το εμπρός πλαίσιο γύρω από αυτό το προστατευτικό στοιχείο οριοθετεί την εισαγωγή αέρα.

Σε συνδυασμό με μία ακόμα ασημί εγκάρσια μπάρα που εκτείνεται σε όλο το μήκος της εισαγωγής αέρα, σχηματίζονται δύο αντίθετες οριζόντιες γραμμές που προσδίδουν στο αυτοκίνητο ακόμα πιο δυναμική εμφάνιση και αίσθηση πλάτους.

Η δυναμική σχεδίαση του καπό χαρακτηρίζεται από έξι εντυπωσιακές γραμμές (πτυχές) που ενώνονται σε σχήμα V στο εμπρός τμήμα του αυτοκινήτου. Οι δύο εσωτερικές γραμμές οδηγούν στη μάσκα BMW όπου σχεδόν συναντούν η μία την άλλη, ενώ οι δύο εξωτερικές καμπύλες γραμμές εκτείνονται σε αντίθετη κατεύθυνση από το εμπρός τμήμα του καπό, μέχρι το πλαϊνό τμήμα του οχήματος όπου συνεχίζονται μέσω πάνω πλευρικών γραμμών μέχρι πίσω. Και πάλι, αυτή η ιδιαίτερη ροή γραμμών δίνει έμφαση στην ανάγλυφη σχεδίαση της BMW Concept X1 που συνδέει αρμονικά όλα τα στοιχεία του αμαξώματος μεταξύ τους.

Προφίλ άποψη: μία εξαιρετικά κομψή εμφάνιση σε συνδυασμό με τυπικά χαρακτηριστικά μιας BMW X.

Οι χαρακτηριστικές αναλογίες της BMW Concept X1 αλλά και τα νέα στοιχεία μιας BMW X φαίνονται με σαφήνεια στο προφίλ του αυτοκινήτου. Το σχήμα του μικρομεσαίου πεντάθυρου μοντέλου είναι ιδιαίτερα λείο και αεροδυναμικό, χαρίζοντας σε όλο το αυτοκίνητο μία πολύ σπορ και ευέλικτη όψη. Ταυτόχρονα, η έντονα κεκλιμένη πίσω πόρτα του χαρίζει εμφάνιση τύπου coupé.

Με κοντό εμπρός πρόβολο, μεσαία γραμμή ελαφρώς χαμηλωμένη γύρω από τις κολόνες Α, μεγάλους σχεδόν τετράγωνους θόλους τροχών και τα μαύρα κάτω πλαστικά προστατευτικά πάνελ, η BMW Concept X1 διαθέτει όλα τα τυπικά χαρακτηριστικά μιας BMW X και σε προφίλ άποψη.

Ένα ακόμα αξιόλογο χαρακτηριστικό είναι το ορατά χαμηλό κέντρο βάρους που παραπέμπει σαφώς στα μοντέλα BMW X και την αρμονική συνεργασία των εμπρός και πίσω τροχών που μεταφέρουν την ισχύ του κινητήρα στο δρόμο. Στη BMW Concept X1 αυτή η σχέση τονίζεται περαιτέρω από μία κάτω πτυχή που διατρέχει ολόκληρο το μήκος των μαρσπιέ με ασημί φινίρισμα. Η δυναμική επιφάνεια που διαμορφώνει αυτό το στοιχείο δημιουργεί μία ελκυστική αλληλεπίδραση φωτός και σκιάς, που και πάλι τονίζει – όπως η ισχυρή, ανθεκτική και προηγμένη προστασία που προσφέρουν οι ποδιές μπροστά και πίσω – την εξευγενισμένη, αλλά στιβαρή φύση του νέου Concept Car.

Τα πλαίσια των πλαϊνών παραθύρων έχουν μία ιδιαίτερα κομψή τρισδιάστατη εμφάνιση υιοθετώντας τη σχεδιαστική γλώσσα που ήδη χρησιμοποιείται στους προβολείς και τα πίσω φώτα. Και πάλι, αυτό εκφράζει τις δυναμικές καμπύλες των παραθύρων – συμπεριλαμβανομένης της απότομης αλλαγής κλίσης στις κολόνες D, που είναι γνωστή ως “Hofmeister kick”.

Εντυπωσιακή ροή γραμμών με χαρακτηριστικές καμπύλες.

Η BMW Concept X1 επιτυγχάνει μία πολύ ελκυστική εναλλαγή κυρτών και κοίλων επιφανειών μεταξύ των χαρακτηριστικών γραμμών που μπορεί να θαυμάσει κανείς από το πλάι. Η αλληλεπίδραση φωτός και σκιάς που δημιουργείται με αυτό τον τρόπο, χαρίζει σε όλο το αυτοκίνητο μία δυναμική και ευέλικτη όψη, με την πλευρική γραμμή να εκτείνεται από τα καπό του κινητήρα και να διατρέχει όλο το πλαϊνό τμήμα του αυτοκινήτου, τονίζοντας το δυναμικό χαρακτήρα του.

Η κάτω χαρακτηριστική γραμμή, όπως ονομάζεται, που εκτείνεται παράλληλα με τα μαρσπιέ, δημιουργεί μία  μοναδική, υποδειγματική αίσθηση στην πλαϊνή άποψη της BMW Concept X1. Αυτή η χαρακτηριστική γραμμή ξεκινά από το φλας στο πλάι, και αρχικά κινείται ελαφρώς προς τα κάτω, και μετά προς τα πάνω, πρώτα πολύ συγκρατημένα και μετά με αυξανόμενο δυναμισμό πριν καταλήξει στην πίσω πόρτα. Σε αυτή τη σαρωτική ροή σχεδιαστικής ‘ισχύος’, η χαρακτηριστική γραμμή καταλήγει ακριβώς στο πλαίσιο του παραθύρου με το “Hofmeister kick”, δημιουργώντας την εντύπωση μιας ολοκληρωμένης καμπύλης που εκτείνεται σε όλο το προφίλ του οχήματος.

Η ροή της χαρακτηριστικής γραμμής που αρχικά ανεβαίνει συγκρατημένα και συνεχίζει όλο και πιο δυναμικά, δημιουργεί ένα αξιοσημείωτο σχεδιαστικό στοιχείο που αντανακλάται στο καπό του κινητήρα, στις καμπύλες γύρω από τα πίσω φώτα και στις γραμμές των εξωτερικών καθρεπτών, χαρίζοντας έτσι μία ακόμα εντυπωσιακή πινελιά στη BMW Concept X1. Ο στιβαρός αλλά και πολυλειτουργικός χαρακτήρας της BMW Concept X1 υπογραμμίζεται από τις ισχυρές και ανθεκτικές ράγες οροφής που εκτείνονται μέχρι πίσω και καταλήγουν στην αεροτομή. Σε Liquid Silver φινίρισμα, οι ράγες οροφής είναι ένα ακόμα στοιχείο που προβάλλει την εκλεπτυσμένη εμφάνιση και premium χαρακτήρα ολόκληρου του αυτοκινήτου.

Η BMW Concept X1 προσφέρεται με ζάντες ελαφρού κράματος αλουμινίου 19-ιντσών, σε υψηλής ποιότητας, καινοτομική σχεδίαση δέκα ακτίνων, ένα ακόμα στοιχείο BMW X. Οι νέας σχεδίασης δίχρωμες ζάντες προσδίδουν μία ξεχωριστή πινελιά αστικού σπορ πνεύματος και ευελιξίας με ιδιαίτερα κομψό στυλ. Οι λεπτές ακτίνες των ζαντών, από την άλλη, καμπυλώνονται ελαφρώς προς τα έξω, ενώ οι στεφάνες των ζαντών αναδεικνύουν περήφανα τη φωτεινή ασημί απόχρωση του γυαλισμένου αλουμινίου στα εξωτερικά τους τμήματα. Τέλος, τα κεντρικά και εσωτερικά τμήματα φέρουν φινίρισμα Dark Grey για μία ιδιαίτερα σπορ αντίθεση.

Εντυπωσιακή πίσω άποψη με καινοτομική τεχνολογία φώτων.

Όπως η φυσιογνωμία της έτσι και η πίσω άποψη της BMW Concept X1 χαρακτηρίζεται και πάλι από ποδιές (προστασία κάτω μέρους του πατώματος) σε ασημί φινίρισμα. Το πίσω πλαίσιο της μεγάλης ποδιάς δημιουργεί μία χρωματική αντίθεση που επίσης τονίζει το εντυπωσιακό πλάτος του οχήματος. Τα πίσω φώτα συνδυάζουν τη μοναδική αισθητική BMW με μία γνήσια, καινοτομική τεχνολογία. Τα φωτιστικά σώματα υιοθετούν τις χαρακτηριστικές γραμμές L της BMW, προβάλλοντας περήφανα το σχήμα τους ακόμα και τη νύχτα. Η μοναδική νυχτερινή εμφάνιση αναδεικνύεται ακόμα περισσότερο από την καινοτομική σχεδίαση BMW με φωσφορίζουσες κόκκινες μπάρες από λυχνίες LED. Το αποτέλεσμα είναι μία πραγματικά ομοιόμορφη ροή φωτός με σημαντική μείωση στην κατανάλωση ενέργειας, πολύ χαμηλότερη από αυτή των συμβατικών φώτων.

Και εδώ, το πίσω πλαίσιο της πολύ μεγάλης ποδιάς καθιστά ακόμα πιο ελκυστικά τα φώτα που είναι τοποθετημένα στα άκρα των πίσω πλαϊνών πάνελ. Οι φωτεινές μπάρες αγκαλιάζουν και τα πλαϊνά τμήματα, ενώ ανεβαίνοντας ελαφρώς προς τα πάνω τονίζουν το σχήμα L ακόμα περισσότερο. Και πάλι, αυτή η τρισδιάστατη αισθητική συμβάλλει στη χαρακτηριστική νυχτερινή ‘υπογραφή’ του BMW Concept X1.

Τελευταίο αλλά σημαντικό, η βαφή της BMW Concept X1 προβάλλει τον καινοτομικό, σύγχρονο και προηγμένο χαρακτήρα του οχήματος, με τη νέα Μεταλλική απόχρωση Meridian Gold να τονίζει τη νεανική και δυναμική εμφάνιση του Concept Car. Πραγματικά, αυτή η έντονη χρυσαφί-κιτρινωπή απόχρωση είναι γοητευτική στη λάμψη των προβολέων άλλων οχημάτων, και στη δυνατή λιακάδα, δημιουργώντας ένα εντυπωσιακό παιχνίδι με το φως και αναδεικνύοντας τις περίτεχνα σμιλεμένες επιφάνειες της BMW Concept X1.

